Publicēts:
Latvijas Vēstnesis
, 61,
26.03.2020.
OP numurs: 
2020/61.5
Izdevējs: 
Ministru kabinets
Veids: 
noteikumi
Numurs: 
157
Pieņemts: 
24.03.2020.
Stājas spēkā: 
27.03.2020.
Ministru kabineta noteikumi Nr. 157
Rīgā 2020. gada 24. martā (prot. Nr. 17 3. §)
Agregatoru noteikumi
Izdoti saskaņā ar 
Elektroenerģijas tirgus likuma
36.
1
 panta
 otro daļu
I. Vispārīgais jautājums
1. Noteikumi nosaka:
1.1. agregatora tiesības un pienākumus;
1.2. norēķinus par agregatora pakalpojumiem;
1.3. attiecības starp agregatoru un citiem sistēmas un tirgus dalībniekiem.
II. Agregatora tiesības un pienākumi
2. Agregatoram ir tiesības sniegt pieprasījuma reakcijas pakalpojumu (turpmāk – pakalpojums) pakalpojuma
saņēmējam vai pārdot to biržā, vienojoties ar pakalpojuma saņēmēju par pakalpojuma sniegšanas noteikumiem vai
ievērojot biržas prasības.
3. Pakalpojuma nodrošināšanai agregators slēdz līgumu ar lietotāju par lietotāja objekta (turpmāk – objekts)
pieprasījuma reakciju (turpmāk – līgums par pieprasījuma reakciju). Pakalpojuma nodrošināšanai agregators izmanto
šo lietotāju pieprasījumietaišu kopumu (turpmāk – agregatora portfelis).
4. Lai agregators varētu ar lietotāju slēgt līgumu par pieprasījuma reakciju, agregatoram nepieciešams spēkā esošs
balansēšanas pakalpojuma līgums vai balansēšanas līgums ar to pašu balansēšanas pakalpojuma sniedzēju, kas
nodrošina balansēšanas pakalpojumu objektos, ko izmanto pieprasījuma reakcijas sniegšanai.
5. Agregators iekļauj objektu agregatora portfelī, ja:
5.1. agregators ir noslēdzis sistēmas lietošanas līgumu ar sistēmas operatoru, kura tīklam pieslēgts attiecīgais
lietotāja objekts;
5.2. agregators ir noslēdzis ar lietotāju līgumu par attiecīgā objekta pieprasījuma reakciju;
1
/
3
5.3. no attiecīgā objekta balansēšanas pakalpojuma sniedzēja ir saņemta atļauja objekta iekļaušanai
agregatora portfelī.
6. Par lietotāja objektu, ko plānots iekļaut agregatora portfelī vai no tā izslēgt, agregatoram ir pienākums informēt
sistēmas operatoru, kura sistēmai pieslēgts šis objekts, sistēmas lietošanas līgumā noteiktajā kārtībā.
7. Agregators ir atbildīgs par to, lai pakalpojuma saņēmējam un sistēmas operatoram sniegtā informācija (tai skaitā
operatīvā informācija) būtu patiesa.
III. Agregatora attiecības ar lietotāju
8. Līgumā par pieprasījuma reakciju iekļauj:
8.1. informāciju par līguma pusēm, līguma darbības termiņu, līguma pirmstermiņa izbeigšanas kārtību un
maksu, ja tāda paredzēta;
8.2. pušu tiesības, pienākumus un atbildību;
8.3. norēķinu kārtību;
8.4. izmaksas par objekta iekļaušanu agregatora portfelī;
8.5. atlīdzības veidu, apmēru un saņemšanas kārtību, ja agregators tādu paredzējis lietotājam;
8.6. izmaksas, kas saistītas ar objekta iekļaušanu agregatora portfelī, ja agregators paredzējis tās pieprasīt
lietotājam;
8.7. pretenziju un jautājumu iesniegšanas un izskatīšanas kārtību, kā arī kontaktinformāciju un citu
nepieciešamo informāciju.
9. Lietotājs, slēdzot līgumu par pieprasījuma reakciju, dod tiesības sistēmas operatoram nodot agregatoram un, ja
tas nepieciešams norēķinu veikšanai un sniegtā pakalpojuma apjoma noteikšanai, arī pakalpojuma saņēmējam
lietotāja attiecīgo objektu vēsturiskos un aktuālos elektroenerģijas patēriņa datus.
10. Par katru objektu var būt noslēgts līgums par pieprasījuma reakciju tikai ar vienu agregatoru.
11. Agregators vismaz reizi mēnesī lietotājam sniedz datus par pieprasījuma reakcijas apjomu iepriekšējā mēnesī
un aprēķināto atlīdzību, ja tāda paredzēta.
IV. Agregatora attiecības ar citiem sistēmas un tirgus dalībniekiem
12. Lai agregators varētu sniegt pakalpojumu sistēmas operatoram, tas ar šo sistēmas operatoru slēdz līgumu,
kurā noteikti pakalpojuma sniegšanas nosacījumi, tostarp tehniskās un datu apmaiņas prasības, norēķinu kārtība un,
ja nepieciešams, agregatora portfeļa patēriņa prognozēšanas metodika vai tās saskaņošanas kārtība.
13. Lai agregators varētu sniegt pakalpojumu citam elektroenerģijas tirgus dalībniekam, tas ar šo tirgus dalībnieku
slēdz līgumu, kurā noteikti pakalpojuma sniegšanas nosacījumi un norēķinu kārtība.
14. Lai agregators varētu pārdot pakalpojumu elektroenerģijas biržā, tas ar attiecīgo elektroenerģijas tirgus
operatoru slēdz līgumu par dalību biržā.
2
/
3
© Oficiālais izdevējs "Latvijas Vēstnesis"
Noteikumos iekļautas tiesību normas, kas izriet no Eiropas Parlamenta un Padomes 2012. gada 25. oktobra
Direktīvas 
2012/27/ES
 par energoefektivitāti, ar ko groza Direktīvas 
2009/125/EK
 un 
2010/30/ES
 un atceļ Direktīvas
2004/8/EK
 un 
2006/32/EK
.
Ministru prezidents 
A. K. Kariņš
Ekonomikas ministra
pienākumu izpildītājs,
iekšlietu ministrs 
S. Ģirģens
15. Agregatoram ir tiesības sniegt pakalpojumu sistēmas operatoram no objektiem, kuri pieslēgti cita sistēmas
operatora sistēmai, ja attiecīgie sistēmas operatori ir savstarpēji vienojušies par pakalpojuma nodrošināšanai
nepieciešamo datu apmaiņas kārtību.
16. Agregators ir tiesīgs no pakalpojuma saņēmēja saņemt samaksu par pakalpojuma sniegšanu, kas ir līdzvērtīga
tai, kādu par līdzvērtīga pakalpojuma sniegšanu saņem tāds pakalpojuma sniedzējs, kas pakalpojumu sniedz,
izmantojot ģenerētājvienības.
17. Ja lietotājs vēlas mainīt agregatoru, pirms paredzētās agregatora maiņas izvēlētais agregators līdz attiecīgā
mēneša piecpadsmitajam datumam paziņo, ka noslēgts jauns līgums par pieprasījuma reakciju lietotāja balansēšanas
pakalpojuma sniedzējam un sistēmas operatoram, kura sistēmai pieslēgts attiecīgais sistēmas lietotāja objekts.
Agregatora maiņa stājas spēkā nākamā mēneša pirmajā datumā.
18. Sistēmas operators, kura sistēmai pieslēgts attiecīgais sistēmas lietotāja objekts, un lietotāja attiecīgā objekta
balansēšanas pakalpojumu sniedzējs par šo noteikumu 
17.
 punktā minētajā termiņā saņemto paziņojumu informē
lietotāja iepriekšējo un izvēlēto agregatoru līdz paziņojuma saņemšanas mēneša divdesmit piektajam datumam.
Informatīva atsauce uz Eiropas Savienības direktīvu
3
/
3